8.1 หลักทรัพย์ของบริษัท

ณ ปัจจุบัน บริษัทมีทุนจดทะเบียนจำนวน 18,960,000,000 บาท แบ่งเป็นหุ้นสามัญจำนวน
18,960,000,000 หุ้น มูลค่าที่ตราไว้หุ้นละ 1 บาท โดยเป็นทุนจดทะเบียนเรียกชำระแล้วจำนวน
16,481,695,198 บาท แบ่งเป็นหุ้นสามัญจำนวน 16,481,695,198 หุ้น

  8.2 ผู้ถือหุ้น

รายชื่อกลุ่มผู้ถือหุ้นที่ถือหุ้นสูงสุด 10 รายแรก และสัดส่วนการถือหุ้นจากทุนจดทะเบียนและ
เรียกชำระแล้ว ตามที่ปรากฏในบัญชีรายชื่อผู้ถือหุ้น ณ วันที่ 1 มีนาคม 2554 มีดังนี้

  ------ -------------------------------------- ---------------- ---------------------------
  ลำดับ   รายชื่อผู้ถือหุ้น                             จำนวนหุ้น          ร้อยละของทุนจดทะเบียนชำระแล้ว

  1.     บริษัท ซูพีเรียร์ โอเวอร์ซีส์ (ประเทศไทย) จำกัด¹ 2,522,588,903    15.31

  2.     กลุ่มคุณหญิงปัทมา ลีสวัสดิ์ตระกูล²               1,484,623,093    9.00

  3.     บริษัท ไทยเอ็นวีดีอาร์ จำกัด                  1,054,158,900    6.40

  4.     Whiterock Global Fund, SPC.            892,200,414      5.41

  5.     THE BANK OF NEW YORK (NOMINEES)        617,952,500      3.75
         LIMITED                                                 

  6.     HSBC PRIVATE BANK (SUISSE) SA          425,220,000      2.58

  7.     นายสิทธิชัย ลีสวัสดิ์ตระกูล                    334,946,800      2.03

  8.     นายปราโมทย์ พสวงศ์                       315,864,700      1.92

  9.     นายนิรัมดร์ งามชำนัญฤทธิ์                    229,960,800      1.40

  10.    HSBC (SINGAPORE) NOMINEES PTE LTD.     229,679,000      1.39

  11.    ผู้ถือหุ้นอื่นๆ                               8,374,500,088    50.81

  รวม                                           16,481,695,198   100.00
  ------ -------------------------------------- ---------------- ---------------------------

  ¹ โครงสร้างการถือหุ้นบริษัท ซูพีเรียร์ โอเวอร์ซีส์ (ประเทศไทย) จำกัด

  (1) คุณหญิงปัทมา ลีสวัสดิ์ตระกูล 29.42%

  (2) นายเอกเพชร ชันซื่อ 19.80%

  (3) นางชวนพิศ พัฒนา 15.38%

  (4) บริษัท มาร์โค เวลท์ อินเวสเม้นท์ จำกัด 10.00%

  (5) อื่นๆ 25.40%

  ² กลุ่มคุณหญิงปัทมา ลีสวัสดิ์ตระกูล ประกอบด้วย

  (1) คุณหญิงปัทมา ลีสวัสดิ์ตระกูล 8.70% (1,434,623,093 หุ้น)

  (2) เด็กหญิงสุธิดารัตน์ ลีสวัสดิ์ตระกูล 0.15% (25,000,000 หุ้น)

  (3) เด็กหญิงสุรัติพร ลีสวัสดิ์ตระกูล 0.15% (25,000,000 หุ้น)

  8.3 นโยบายการจ่ายเงินปันผล

บริษัทมีนโยบายจ่ายเงินปันผลให้กับผู้ถือหุ้น คือ
ในกรณีปกติที่บริษัทไม่มีความจำเป็นต้องใช้เงินเพื่อการลงทุนเพิ่มหรือขยายงาน
และมีกระแสเงินสดเพียงพอ บริษัทมีนโยบายจ่ายเงินปันผลในอัตราประมาณร้อยละ 50
ของกำไรสุทธิจากการดำเนินงานหลังหักภาษีเงินได้นิติบุคคลและเงินสำรองตามกฎหมายแล้ว
อย่างไรก็ตาม
คณะกรรมการบริษัทอาจจะกำหนดให้บริษัทจ่ายเงินปันผลแตกต่างไปจากนโยบายดังกล่าวได้ตามความเหมาะสมและตามความจำเป็นของบริษัท
เช่น กรณีที่บริษัทมีความจำเป็นต้องใช้เงินเพื่อการลงทุนหรือการขยายกิจการ
หรือกรณีที่มีการเปลี่ยนแปลงภาวะทางเศรษฐกิจหรือสภาพตลาดหรือมีเหตุการณ์อื่นใดที่มีผลกระทบต่อสภาพคล่องทางการเงินของบริษัท
เป็นต้น

ส่วนในกรณีของบริษัทย่อยนั้น บริษัทไม่ได้กำหนดนโยบายจ่ายเงินปันผลไว้

  8.4 ภาระผูกพันในอนาคต

บริษัทมีโครงการจัดสรรใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงานของบริษัท
ซึ่งได้รับการอนุมัติจากที่ประชุมวิสามัญผู้ถือหุ้น ครั้งที่ 2/2547 เมื่อวันที่ 5 ตุลาคม 2547
ที่ประชุมได้มีมติอนุมัติการจัดสรรใบสำคัญแสดงสิทธิที่จะซื้อหุ้นของบริษัทจำนวน 100 ล้านหน่วย
ให้กับกรรมการ ผู้บริหาร และพนักงานของบริษัท โดยมีราคาการใช้สิทธิ 1 บาทต่อหุ้น
ทั้งนี้กำหนดให้เริ่มใช้สิทธิได้นับจากวันที่หุ้นของบริษัทเข้าทำการซื้อขายในตลาดหลักทรัพย์ฯ เป็นเวลา
1 ปี, 2 ปี, และ 3 ปี ตามลำดับในจำนวนปีละ 1 ใน 3 ของจำนวนที่ได้รับจัดสรร
โดยแต่ละปีให้ใช้สิทธิได้ทุกวันทำการสุดท้ายของเดือนมีนาคม มิถุนายน กันยายน และธันวาคม อนึ่ง
ใบสำคัญแสดงสิทธิที่จะซื้อหุ้นของบริษัทมีอายุ 5 ปี และจะหมดอายุลงวันที่ 11 มกราคม 2554
โดยมอบหมายให้ประธานกรรมการบริษัท หรือบุคคลที่ประธานกรรมการบริษัทมอบหมาย
มีอำนาจในการพิจารณากำหนดรายละเอียดอื่นๆ ที่เกี่ยวข้อง

ณ วันที่ 31 ธันวาคม 2553 บริษัทมีใบสำคัญแสดงสิทธิที่ขายให้กรรมการ ผู้บริหาร และพนักงาน
คงเหลือจำนวน 72,472,338 หน่วย
หากผู้ถือใบสำคัญแสดงสิทธิกลุ่มดังกล่าวใช้สิทธิในการแปลงสภาพทั้งหมด
จะแปลงสภาพเป็นหุ้นสามัญจำนวน 72,472,338 หุ้น คิดเป็นสัดส่วนร้อยละ 0.44
ของจำนวนหุ้นทั้งหมด (16,481,695,198 หุ้น) ซึ่งเป็นสัดส่วนที่น้อยมาก
จึงไม่น่าจะมีผลกระทบต่อราคาหุ้นและสภาพการเป็นเจ้าของบริษัท

  8.5 การออกและเสนอขายหุ้นกู้

เมื่อวันที่ 4 ตุลาคม 2548
บริษัทได้มีการออกและเสนอขายหุ้นกู้ของบริษัทให้แก่ผู้ลงทุนในต่างประเทศ
ซึ่งมีรายละเอียดของหุ้นกู้ดังนี้

+------------------------+---------------------------------------------+
| จำนวนเงิน               | 100 ล้านเหรียญดอลลาร์สหรัฐ                      |
+------------------------+---------------------------------------------+
| ประเภทของหุ้นกู้           | หุ้นกู้ไม่ด้อยสิทธิแบบไม่มีประกัน                      |
|                        |                                             |
|                        | (Senior unsecured notes)                    |
+------------------------+---------------------------------------------+
| อัตราดอกเบี้ย             | 10.5% ต่อปี จ่ายดอกเบี้ยทุก 6 เดือน ในวันที่ 4 เมษายน |
|                        | และ 4 ตุลาคม ของทุกๆ ปี                        |
+------------------------+---------------------------------------------+
| ระยะเวลา               | 5 ปี สิ้นสุดในปี 2553                            |
+------------------------+---------------------------------------------+
| ส                      | บริษัทสามารถไถ่ถอนหุ้นกู้ทั้งหมดหรือบางส่วนได้ ตั้งแต่วันที่  |
| ิทธิของบริษัทในการไถ่ถอนหุ้นกู้ | 4 ตุลาคม 2551 ในราคาร้อยละ 105.25 ในปี 2551    |
|                        | ร้อยละ 102.625 ในปี 2552 และร้อยละ 100 ในปี     |
|                        | 2553 บวกด้วยดอกเบี้ยค้างจ่ายถึงวันครบกำหนดไถ่ถอน    |
+------------------------+---------------------------------------------+
| สิทธิของผู้ถือหุ้นกู้           | ผู้ถือหุ้นกู้สามารถใช้สิทธิในการให้บริษัทไถ่ถอนหุ้นกู้        |
|                        | ก่อนครบกำหนดได้ในอัตราร้อยละ 101                |
| ในการไถ่ถอน             | ของเงินต้นบวกดอกเบี้ยค้างจ่ายจนถึงวันครบกำหนดไถ่ถอน  |
|                        | หากม                                        |
|                        | ีการเปลี่ยนแปลงโครงสร้างผู้ถือหุ้นของบริษัทอย่างมีนัยสำคัญ |
+------------------------+---------------------------------------------+
| ข้อกำหนดอื่นๆ             | -                                           |
|                        |   บริษัทต้องกันเงินสำรองเพื่อเป็นประกันการชำระดอกเบี้ย |
|                        |                                             |
|                        | -   หากบริษัทมีการก่อนหนี้ระยะยาวเพิ่ม              |
|                        |     บริษัทต้องดำรงอัตราส่วนทางการเงินบางประการ    |
|                        |                                             |
|                        | -   หากมีการผิดนัดชำระดอกเบี้ยแก่ผู้ถือหุ้นกู้           |
|                        |     บริษัทไม่สามารถประกาศจ่ายหรือจ่ายเงินปันผลได้    |
|                        |                                             |
|                        | -   ไม่นำเงินจากการขายหุ้นกู้ไปใช้ในวัตถุประสงค์อื่น    |
|                        |     นอกจากที่กำหนดไว้                          |
+------------------------+---------------------------------------------+
| วัตถุประสงค์ในการใช้เงิน    | เพื่อลงทุนในโครงการขยายกำลังการผลิตเหล็กแผ่นรีดร้อน  |
+------------------------+---------------------------------------------+
| ผู้รับประกันการจัดจำหน่าย    | UBS Investment Bank                         |
+------------------------+---------------------------------------------+
| ตลาดรองสำหรับ           | ตลาดหลักทรัพย์ ประเทศสิงคโปร์                    |
|                        |                                             |
| การซื้อขายหุ้นกู้            |                                             |
+------------------------+---------------------------------------------+

เมื่อวันที่ 16 กุมภาพันธ์ 2549 บริษัทได้ออกและเสนอขายห้นกู้ให้แก่ผู้ลงทุนในต่างประเทศอีกจำนวน
70,000 หน่วย ซึ่งมีมูลค่าที่ตราไว้ 1,000 เหรียญสหรัฐต่อหน่วย หรือคิดเป็นจำนวนรวม 70
ล้านเหรียญสหรัฐ โดยเสนอขายที่ราคา 1,019.78 เหรียญสหรัฐต่อหน่วย
หุ้นกู้ที่ออกจำหน่ายในครั้งนี้มีเงื่อนไขและรายละเอียดเช่นเดียวกับหุ้นกู้ที่เคยออกจำหน่ายไปแล้วดังกล่าวข้างต้น

จากการที่บริษัท โอเรียลทัล แอ็กเซส จำกัด (“บริษัทย่อย”) ไม่สามารถจ่ายชำระคืนเงินกู้จำนวน
15 ล้านเหรียญสหรัฐ หรือ 503 ล้านบาท ซึ่งครบกำหนดงวดการจ่ายชำระในเดือนเมษายน 2552
ภายใต้เงื่อนไขของเหตุที่ทำให้เกิดการทำผิดเงื่อนไขของหุ้นกู้เหล่านี้
ซึ่งเป็นผลจากการผิดนัดชำระหนี้เงินกู้ของบริษัทย่อย
ทำให้หุ้นกู้ถึงกำหนดชำระและผู้ถือหุ้นกู้สามารถใช้สิทธิเรียกให้จ่ายชำระคืนได้
ดังนั้นจึงจัดประเภทหุ้นกู้ซึ่งมีมูลค่าตามหน้าตั๋วจำนวน 5,699 ล้านบาท
เป็นหนี้สินหมุนเวียนในงบดุลรวมและงบดุลเฉพาะกิจการ ณ วันที่ 31 ธันวาคม 2552 นั้น

เมื่อวันที่ 29 กันยายน 2553 ที่ประชุมวิสามัญผู้ถือหุ้นของบริษัท ครั้งที่ 1/2553
มีมติอนุมัติการเพิ่มทุนจดทะเบียนของบริษัทอีกจำนวน 5,100,000,000 บาท จากจำนวน
13,860,000,000 บาท เป็นจำนวน 18,960,000,000 บาท
โดยการออกหุ้นสามัญเพิ่มทุนในจำนวน 5,100,000,000 หุ้นมูลค่าที่ตราไว้หุ้นละ 1 บาท
เพื่อรองรับการปรับปรุงโครงสร้างหนี้ของบริษัทภายใต้หุ้นกู้ของบริษัทฯ (“หุ้นกู้ GS”)
ก่อนที่จะครบกำหนดไถ่ถอนในเดือนตุลาคม 2553 จำนวน 170,000,000 ดอลลาร์สหรัฐ
(โครงการ Bonds Exchange Program)

เมื่อวันที่ 30 กันยายน ถึงวันที่ 29 พฤศจิกายน 2553 ซึ่งเป็นระยะเวลาเสนอซื้อหุ้นกู้ GS
ปรากฏว่ามีผู้ถือหุ้นกู้ GS เสนอขายหุ้นกู้ของตนทั้งสิ้น 28 รายซึ่งผู้ถือหุ้นกู้ทั้ง 28
รายดังกล่าวไม่เข้าข่ายเป็นบุคคลที่เกี่ยวโยงกันตามประกาศคณะกรรมการตลาดทุนและประกาศคณะกรรมการตลาดหลักทรัพย์ที่เกี่ยวข้อง
คิดเป็นจำนวนหนี้เงินต้นที่บริษัทฯ รับซื้อทั้งสิ้น จำนวน 84,042,000 ดอลลาร์สหรัฐ
หรือคิดเป็นร้อยละ 49.43 ของจำนวนหนี้เงินต้นทั้งหมด (170,000,000 ดอลลาร์สหรัฐ) ทำให้ ณ
ปัจจุบัน บริษัทมีจำนวนหนี้เงินต้นคงเหลือจำนวน 85,958,000 ดอลลาร์สหรัฐ

และเมื่อวันที่ 8 ธันวาคม 2553 GS Notes ได้มีการออกหุ้นสามัญของ GS Notes
เพื่อเป็นค่าตอบแทนให้แก่ผู้ถือหุ้นกู้ GS ที่มาเสนอขายหุ้นกู้ GS ให้แก่ GS Notes ตามโครงการ
Bonds Exchange Program และเมื่อวันที่ 9 ธันวาคม 2553 ผู้ถือหุ้นกู้ GS ได้นำหุ้นสามัญของ
GS Notes มาแลกเปลี่ยนเป็นหุ้นสามัญของบริษัท

อนึ่ง จากการที่ที่ประชุมผู้ถือหุ้นกู้เมื่อวันที่ 22 พฤศจิกายน 2553
ได้มีมติอนุมัติให้แก้ไขข้อกำหนดของหุ้นกู้ โดยให้ปรับลดจำนวนเงินต้นของหุ้นกู้ลงเหลือร้อยละ 40
ของจำนวนเงินต้นเดิม ดังนั้น จำนวนเงินต้นของหุ้นกู้ที่เหลือหลังจากการซื้อคืนตามโครงการ Bond
Exchange Program จำนวน 85,958,000 ดอลลาร์สหรัฐ จะถูกปรับลดลงเหลือเพียงจำนวน
34,383,200 ดอลลาร์สหรัฐ และในวันที่ 30 มิถุนายน 2554
บริษัทจะต้องชำระคืนเงินต้นของหุ้นกู้จำนวนร้อยละ 35.714
ของจำนวนเงินต้นที่เหลือหลังการปรับลด หรือเท่ากับ 12,279,616
ดอลลาร์สหรัฐโดยอาจจะชำระเป็นเงินสด
หรือจะทำข้อเสนอให้ผู้ถือหุ้นกู้ทุกรายสามารถแลกเปลี่ยนเงินต้นจำนวนดังกล่าวที่ตนถืออยู่
เป็นหุ้นสามัญของบริษัทในอัตราส่วน 50 หุ้นสามัญใหม่ต่อเงินต้นจำนวน 1 ดอลลาร์สหรัฐ
และหลังจากนั้น
เงินต้นของหุ้นกู้ส่วนที่ยังเหลืออยู่จะได้รับการชำระเป็นเงินสดเมื่อครบกำหนดระยะเวลาของหุ้นกู้ในวันที่
4 ตุลาคม 2558